Adobe programmatūras aktivizācija

Kas ir aktivizācija?

Aktivizācija ir jūsu programmatūras instalācijas validācijas process, kas konkrētā datorā iespējo šī produkta izmantošanas tiesības. Produkta izmantošanas tiesības garantē jūsu programmatūras licences līgums.

Kādas tiesības nodrošina produkta licences līgums?

Adobe produkta licences līgums ļauj instalēt un izmantot šo produktu primārajā un sekundārajā datorā (mājas galddatorā vai klēpjdatorā), ja abas kopijas netiek izmantotas vienlaicīgi. Papildinformāciju par Adobe programmatūras licencēm skatiet sadaļā Adobe produktu licencēšanas līgumi.

Vai aktivizācijas laikā tiek pārsūtīti personiskie dati?

Nē. Aktivizācija ir pilnīgi anonīma un nekāda personiski identificējama informācija netiek pārsūtīta. Katrai Adobe programmatūrai piešķirtais unikālais sērijas numurs tiek apvienots ar datora identifikatoru. Aktivizējot produktu, šis datora identifikators, produkta sērijas numurs un datora virknes nosaukums tiek pārsūtīts uz Adobe, lai nodrošinātu, ka šīs programmatūras oriģināla katra kopija netiek aktivizēta vairāk reižu nekā atļauts. Aktivizācijas sistēma neuzkrāj, nepārsūta un neizmanto nekādu personisko informāciju.

Esmu jau iepriekš izmantojis Adobe programmatūru ar aktivizāciju. Kas tagad ir mainījies?

Adobe vienkāršo aktivizēšanu. Agrāk aktivizācija bija precīzi formulēts process, kuru vajadzēja veikt 30 dienu laikā kopp pirmās produkta izmantošanas reizes. Sākot ar Acrobat 9, programmatūra tiek aktivizēta automātiski, līdzko nosaka aktīvu savienojumu ar internetu. Aktivizācija netraucējot notiek fonā. Aktivizācija pa tālruni turpmāk vairs nebūs nepieciešama vai pat netiks piedāvāta kā opcija.

Kā var aktivizēt programmatūru, ja dators nav savienots ar internetu?

Adobe programmatūra nosaka, kad pieejams savienojums ar internetu, un veic aktivizāciju automātiski. Ja savienojums nav pieejams, produkts turpinās normāli darboties un mēģinās aktivizēties nākamās darba sesijas laikā.

Vai var pārvietot licenci uz jaunu datoru?

Jā. Var deaktivizēt programmatūru uz primārā vai sekundārā datora un sākt izmantot to jaunajā datorā. Licenci var deaktivizēt līdz pat 20 reizēm. Ja mēģināsit to deaktivizēt vairāk nekā 20 reizes, deaktivizācija tiks atteikta un programmatūra paliks aktivizēta jūsu datorā.

Kas notiek, ja dators tiek nozagts vai sabojāts, un to vairs nevar saremontēt?

Ja jūdators tiek nozagts vai sabojāts tā, ka to vairs nav iespējams saremontēt, vai arī cietā diska saturs tiek pilnīgi atjaunots no citas kopijas, aktivizācija ir zaudēta. Visos iepriekšminētajos gadījumos varat instalēt un sākt izmantot Adobe produktu savā jaunajā datorā, kurp automātiski atklās problēmu, ja jau bijāt aktivizējis divus datorus. Aktivizācijas procesā jūs tiksit vadīts caur jauno aktivizāciju, pat ja iepriekšējais dators vairs nebūs pieejams.

Sērijas numurs tika noraidīts. Ko tas nozīmē?

Aktivizēšanas laikā Adobe aktivizācijas lietojumprogramma var noteikt, ka ievadītais sērijas numurs ir vai nu nederīgs (neīsts), vai arī ir atsaukts. Abos gadījumos saņemsit ziņojumu, un jums tiks dota iespēja ievadīt jaunu sērijas numuru savam Adobe programmatūras produktam.

Mans uzņēmums iegādājas Adobe licences saskaņā ar noteikta daudzuma līgumu. Kāaktivizācija ietekmē mani?

Produkta aktivizācija attiecas galvenokārt uz individuālām mazumtirdzniecības Adobe Acrobat 9 versijām un nav daļa no Adobe Open Options programmām. Tomēr dažos reģionos aktivizācija var attiekties uz noteiktu licencējamo programmu skaitu. Klientiem, kuri iegādājas vairākas Adobe programmatūras produktu licences, jāpasūta speciāli licencēšanas programmu CD komplekti. Ja jums rodas jautājumi, sazinieties ar autorizētu Adobe pārdevēju vai klientu atbalsta pārstāvi vai skatiet Adobe Open Options.

Ar ko var sazināties, lai iegūtu papildinformāciju?

Jūs varat sazināties arī ar Adobe klientu atbalsta aģentu, kas palīdzēs atrisināt aktivizācijas problēmas.

Papildinformācija par aktivizāciju ir pieejama Adobe produktu aktivizācijas centrā.