Активиране на софтуера на Adobe

Какво е активиране?

Активиране е процеса на потвърждаване на софтуерното инсталиране, за да се разрешат правата за ползване на продукта за определен компютър. Правата за ползване на продукта се гарантират от вашето лицензно споразумение за софтуера.

Какви права ми предоставя моето лицензно споразумение?

Лицензното споразумение за продукти на Adobe ви позволява да инсталирате и ползвате продукта на един основен компютър, както и на един допълнителен компютър (стационарен компютър у дома или лаптоп) само при условие, че двете копия не се ползват едновременно. За повече информация относно лицензите за софтуер на Adobe, вижте Лицензни споразумения за продукти на Аdobe.

По време на активиране предава ли се лична информация?

Не. Активирането е напълно анонимно и не се предава лична информация. Уникалният сериен номер, който се предоставя за всяко копие на софтуера на Adobe е комбиниран с “идентификатор на устройството” за вашия компютър. Когато активирате вашия продукт, този идентификатор на устройството, серийният номер на продукта и името на компютъра се предават на Adobe, за да се гарантира, че всяко оригинално копие на софтуера не се активира повече от разрешения брой пъти. Системата за активиране не събира, предава или използва лична информация.

Аз съм ползвал и преди софтуер на Adobe с активиране. Каква е разликата сега?

Adobe опростява процеса на активиране. Преди активирането бе точно определен процес, който трябваше да извършите в рамките на 30 дни от първата употреба на продукта. При всички версии след Acrobat 9, софтуерът се активира автоматично след установяване на активна връзка с Интернет. Активирането се появява безшумно във фон. Активирането чрез телефон вече няма да бъде необходимо и да се предлага като опция.

Как да активирам софтуера си, ако нямам достъп до Интернет?

Софтуерът на Adobe установява кога има връзка с Интернет и задейства активирането автоматично. Ако няма връзка, продуктът ще продължи да работи нормално и ще се опита да се активира по време на следващата сесия.

Мога ли да преместя лиценза си на нов компютър?

Да. Можете да деактивирате софтуера на основния или на втория си компютър и да започнете да го ползвате на новия си компютър. Лицензът може да бъде деактивиран максимум 20 пъти. Ако се опитате да деактивирате повече от 20 пъти, деактивирането ще бъде отхвърлено и софтуерът ще остане активиран във вашия компютър.

Какво ще стане, ако моят компютър бъде откраднат или повреден и не може да се поправи?

Ако вашият компютър бъде откраднат, повреден така, че да не може да се поправи, или твърдият диск е изцяло форматиран наново, активацията ще бъде загубена. И в двата случая можете да инсталирате и да започнете да ползвате продукта на Adobe в новия си компютър, който автоматично ще установи дали съществува проблем с вече активирани два компютъра. Процеса на активиране ще ви ръководи към ново активиране дори ако предходният компютър не е наличен вече.

Моят сериен номер бе отхвърлен. Какво означава това?

Докато обработва активирането, приложението за активиране на Adobe може да установи, че серийният номер, който сте предоставили е невалиден (не е оригинален) или е бил изрично отменен. И в двата случая ще получите съобщение и ще ви се даде възможност да въведете нов сериен номер за вашия софтуерен продукт на Adobe..

Моята фирма купува лицензи на Adobe по споразумение за количество. Как ме засяга активирането?

Активирането не продукта касае най-вече версиите за разпространение на дребно на Adobe Acrobat 9 и по принцип не е част от програмите „Отворени опции” на Adobe. В някои области, обаче, активирането може да важи и за определени програми за лицензиране на количество. Клиенти, лицензиращи голямо количество, които поръчват софтуерни продукти на Adobe трябва да поръчат и CD комплекти, специфични за лицензионната програма. Ако имате въпроси, свържете се с оторизиран търговец или представител на службата за работа с клиенти на Adobe, или вижте Adobe Отворени опции.

Към кого мога да се обърна за повече информация?

Можете да се свържете с представител на отдела за работа с клиенти на Аdobe, който да ви помогне да разрешите вашия проблем с активирането.

Допълнителна информация и подробности за активирането можете да получите в Центъра за активиране на продукти на Adobe.